મુંબઈ મહાનગરપાલિકામાં આ વખતે ભાજપ અને શિવસેના અલગ અલગ રીતે ચૂંટણી લડ્યા હતા તેમાં શિવસેના કરતા ભાજપને વધુ ફાયદો થયો છે પણ તેને અથવા શિવસેનાને બહુમતિ નહીં મળતા હવે મેયર પદ માટે આ બંને પક્ષ વચ્ચે વિવાદ ચાલી રહ્યો છે. હવે સતા માટે કોણ કોનો સાથ છોડશે તે કહેવું કઠિન બની ગયું છે. શિવસેના અને ભાજપ વચ્ચે લગભગ ત્રણ દાયકાથી ગઠબંધન ચાલી રહ્યું છે. ત્યારે હવે સત્તા માટે શિવસેના ભાજપ સામે જે તેવર અપનાવી રહી છે તેમાં તેને સફળતા મળશે કે કેમ તે અંગે પણ હાલ વિવિધ અટકળો ચાલી રહી છે.